পৰ্ণগ্ৰাফি (ইংৰাজীঃ Pornography; সংক্ষেপে "পৰ্ণ"; Porn) যৌন আবেগ সৃষ্টিৰ উদ্দেশ্যে যৌনসংক্ৰান্ত বিষয়বস্তুৰ প্ৰতিকৃতি অঙ্কন বা পুঙ্খানুপুঙ্খ বৰ্ণনা।[1] পৰ্ণগ্ৰাফি শব্দটি গ্ৰীক শব্দ "পৰনোগ্ৰাফিয়া"ৰ পৰা আহিছে। পৰ্ণগ্ৰাফি বিভিন্ন মাধ্যমৰ দ্বাৰা উপস্থাপন কৰা হয়, এই সমূহৰ ভিতৰত অন্তৰ্ভুক্ত হৈছে আলোচনী, এনিমেছন, লেখা, চলচ্চিত্ৰ, ভিডিঅ', ছবি, শব্দ ৰেকৰ্ডিং, ভিডিঅ' গেম ইত্যাদি। এই শব্দটোৱে 'লাইভ' পৰিদৰ্শন যেন 'যৌন অনুষ্ঠান' আদিক নুবুজায়। বৰ্তমানৰ পৰ্ণগ্ৰাফিৰ প্ৰাথমিক বিষয় হৈছে পৰ্ণ মডেল সকলৰ দ্বাৰা স্থিৰ চিত্ৰ আৰু যৌন কাৰ্যৰ চিত্ৰণ।
সমাজৰ বিভিন্ন গোটে বিভিন্ন মাধ্যমেৰে যৌন আচৰণৰ মুক্ত প্ৰদৰ্শনক, অনৈতিক, নিচা যুক্ত, আৰু ক্ষতিকাৰক বুলি যুক্তি দৰ্শাইছে আৰু তেওঁলোকে এই সমূহক অশিষ্টআইনৰ অধীনত দমন কৰা, চেন্সৰ কৰা বা অবৈধ ঘোষণা কৰাৰ বিষয়ে বিবেচনা কৰিছে। পৰ্ণগ্ৰাফৰ সংজ্ঞাও বিভিন্ন ঐতিহাসিক, সাংস্কৃতিক আৰু ৰাষ্ট্ৰীয় প্ৰেক্ষাপটত পৃথক পৃথক ভাৱে বৰ্ণনা কৰা আছে।
যৌনতাৰ আলোচনা আৰু উপস্থাপনৰ প্ৰতি সামাজিক মনোভাৱ পশ্চিমীয়া দেশবোৰত অধিক সহনশীল হৈ উঠিছে, আৰু অশ্লীলতাৰ আইনী সংজ্ঞা সীমিত হৈ পৰিছে। ১৯৬৯ চনত আমেৰিকা যুক্তৰাষ্ট্ৰত মুক্তি' প্ৰাপ্ত এণ্ডী ৱাৰহলৰ প্ৰথমখন প্ৰাপ্ত বয়স্ক চলচ্চিত্ৰ 'ব্লু মোভি'ৰে আৰম্ভ হৈছিল পৰ্ণগ্ৰাফিৰ সোণালী সময় (১৯৬৯-১৯৮৪) য'ত সৰ্বশ্ৰেষ্ঠ মানদণ্ডৰ পৰ্ণগ্ৰাফ চিনেমাসমূহ মূল সংস্কৃতিৰ অংশ হৈ পৰে।
পৰ্ণগ্ৰাফক সাধাৰণতে ছফ্টকোৰ বা হাৰ্ডকোৰ হিচাপে শ্ৰেণীবদ্ধ কৰা হয়। যদি এখন পৰ্ণগ্ৰাফিক চলচ্চিত্ৰত কোনো উগ্ৰ সমল থাকে সেয়া লাগিলে যিমান সৰু নহওক, তেন্তে সেয়া হাৰ্ডকোৰ পৰ্ণগ্ৰাফি বুলি ধৰা হয়। দুয়োপ্ৰকাৰৰ পৰ্ণগ্ৰাফতেই লগ্নতা প্ৰধান সমল। ছফ্টকোৰ পৰ্ণগ্ৰাফীত সাধাৰণতে সম্পূৰ্ণ বা আংশিক ভাৱে নগ্ন দৃশ্য থাকিব পাৰে। কিন্তু স্পষ্ট যৌন কাৰ্যকলাপ, অত্যাধিক ফেটিজিম অবিহনে এই সমূহৰ দৃশ্য গ্ৰহণ কৰা হয়।[14] আনহাতে হাৰ্ডকোৰ পৰ্ণগ্ৰাফীত গ্ৰাফিক যৌন কাৰ্যকলাপ আৰু স্পষ্টভাৱে দৃশ্যমানহোৱা যৌন কাৰ্যকলাপৰ দৃশ্য থাকে,[15] যাৰ ভিতৰত আছে উদ্দীপক যৌন দৃশ্য।
পৰ্ণগ্ৰাফি সমূহ সাধাৰণতে অভিনেতাৰ দৈহিক বৈশিষ্ট্য, ফেটিচ, যৌন অভিমুখীতা তথা দৃশ্যমান যৌন কাৰ্যকলাপৰ ধৰণ ইত্যাদিৰ ওপৰত নিৰ্ভৰ কৰি বিভিন্ন ভাগত ভাগ কৰিব পাৰি। পৰ্ণগ্ৰাফিৰ কিছুমান ধৰা হৈছেঃ
কেলিফৰ্ণিয়াৰ চেন ফাৰ্ণাণ্ডো অঞ্চলটো ১৯৭০ চনৰ পৰা প্ৰাপ্তবয়স্ক ছবি প্ৰস্তুত কৰাৰ বাবে এক উল্লেখযোগ্য অঞ্চল হৈ আছিল আৰু বৰ্তমানো এই অঞ্চলটো পৰ্ণগ্ৰাফৰ উৎপাদন আৰু বিতৰণত জড়িত বিভিন্ন মডেল, অভিনেতা/অভিনেত্ৰী, প্ৰডাকচন কোম্পানী আদিৰ অফিচ বা আৱাসস্থলী হৈ আছে।
ক্ষুদ্ৰ কেমেৰা আৰু তাঁৰবিহীন সঁজুলিৰ বাণিজ্যিক উপলব্ধতাৰ ফলস্বৰূপে গুপ্ত পৰ্ণগ্ৰাফিৰ প্ৰচলনে দৰ্শক গোটাব পৰিছে।[22][23] ফটোগ্ৰাফ বা ভিডিঅ' প্ৰস্তুত কৰিবলৈ ম'বাইল কেমেৰা ব্যৱহাৰ কৰা হয়, আৰু এমএমএছ হিচাপে আন্তঃজাল জগতত মুকলি কৰি দিয়া হয়, যাক 'চেক্সটিং' বুলি কোৱা হয়।
১৯৯০ চনৰ শেষলৈকে ডিজিটেলভাৱে প্ৰস্তুত কৰা পৰ্ণগ্ৰাফিয়ে ভাল ব্যৱসায় কৰিব পৰা নাছিল। ২০০০ চনৰ আৰম্ভণিৰে পৰা এই ক্ষেত্ৰখনে বিকাশ লাভ কৰে, কিয়নো এই সময়চোৱাত মডেলিং আৰু এনিমেচন ছফ্টৱেৰ বোৰ যথেষ্ট পৰিপক্ক হৈ অহাৰ লগতে কম্পিউটাৰৰ ৰেণ্ডেৰিং ক্ষমতাও উন্নত হৈছিল।
নেচনেল জিঅ'গ্ৰাফীৰ আলোচনী, সমাজতত্ত্বৰ পাঠ্যপুথি, আৰু নিউডিষ্ট কেটালগৰ দৰে উৎসত থকা উলংগ শিশু বা প্ৰাপ্ত বয়স্কৰ ফটোগ্ৰাফবোৰ পৰ্ণগ্ৰাফী বুলি আইনৰ দৃষ্টিৰে গণ্য কৰা হোৱা নাই।[33] সাধাৰণতে এই বিষয়ে সীমা ৰেখা নিৰ্ধাৰণ সময় আৰু স্থানৰ ওপৰত নিৰ্ভৰ কৰে। বিভিন্ন সময়ত বিভিন্ন চলচ্চিত্ৰ আদিত একোটা সীমাৰ ভিতৰত যৌনগন্ধি দৃশ্য কিছুমান অন্তৰ্ভুক্ত কৰা হয়। এনে দৃশ্য সমূহক পৰ্ণগ্ৰাফি বুলি ধৰা নহয়।
